hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu hu hu la de es hu en hu hu hu hu hu hu en hu hu hu en hu en en en es en hu hu la hu en hu de hu hu hu de hu hu hu de hu hu hu en hu hu en hu en hu en hu en hu hu en hu hu hu hu hu hu hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu en
Világszavazás: jeges üzenet az Antarktiszról – Regénytár
Létező és nem létező irodalom
Közismert, hogy nívódíj-világszavazásunk záró akkordja mindig a legdélebbi földrészen csendül fel, ott, ahonnét már nincs délebbre, mert ez az örök jég és hó birodalma, legalábbis addig a kis ideig, amíg a globális klímakatasztrófa veteményeskertté nem változtatja a most még szűzfehér tájat. Ezen az ember számára lehangoló vidéken terül el a Penguin’s Heaven nevű kutatóbázis, amelyen egy nemzetközi csapat fontos kísérleteket végez (repcét termeszt a hóban, genetikailag módosítja a jeget, stb.) A társaság összetétele vegyes, de a Regénytárat mind rajongva szeretik, függetlenül attól, hogy értik-e vagy sem. Idén úgy alakult, hogy mindössze hatan tartózkodtak a bázison, mert a kikötő annyira befagyott, hogy a hajók nem mehettek közelebb hozzá egy pingvinsprintnél, ami cirka 500 métert tesz ki (képünkön a Bogyiszló nevet viselő kutatóhajó látszik, amint szomorúan elhúz a bázis előtt). A körülmények alakulása miatt tehát hat ember szavazata döntött, és ők a következőképpen voksoltak:
Emil Krakatoa (Hollandia) : Tóth Cakan
Liselda Yumigu (Japán) : Paládi Zsolt
Mozsedár Mrzgevics (Litvánia) : Regényi Huba
Yürgümil Ücsmeg (Törökország) : Regényi Huba
Alojsia Khatmandu (Norvégia) : Tóth Cakan
Dmitar Bonev (Bulgária) : Paládi Zsolt
Látható tehát, hogy a lehető legvadabb rémálmunk öltött testet, mert tökéletes holtverseny alakult ki, olyan, amelynél holtabb már nem is lehet. Így aztán a kutatók a pingvineket is bevonták a buliba, éspedig oly módon, hogy hangosbeszélőn felolvasták nekik a díjaspiránsok nevét, és megmérték, hogy melyiket kommentálják a leghangosabb rikácsolással. Az izgalmas versengés, amely mintegy hatszáztíz pingvin részvételével zajlott, végül a következő eredményt hozta: Tóth Cakan 30 decibell, Regényi Huba 52 decibell, Paládi Zsolt 79 decibell.
Mindebből tehát megállapítható, hogy a Regénytár 2019-es Nívódíjának boldog birtokosa immár hivatalosan is az a szerzőnk, akinek neve, munkássága, habitusa és testi-lelki szépsége nem kevesebb mint hetvenkilenc decibell tömény őrjöngést csalt ki a pingvinekből. Ehhez mi, itt a szerkesztőség kellemes melegében csak gratulálni tudunk, és virtuálisan pezsgőt pukkantunk a jól végzett munka örömére.
Olvasóinknak köszönjük az egy héten keresztül irányunkba gyakorolt figyelmet, a szerzőknek pedig az egész éves munkát, amelyet most azzal az ünnepélyes bejelentéssel fejelünk meg, hogy mivel a Regénytár jó évet zárt, és a kamatok is növekedtek, jövőre 30 000 forintot tesz majd ki a nívódíj pénzalapja. Tessék tehát újult erővel dolgozni, szállítani a kéziratokat, és terjeszteni a honlap jó hírét. Ugyanúgy, mint eddig.
Holnap a 2019-es Bányai Tamás-díj nyertesének nevéről és a novellapályázat két jutalmazottjának kilétéről rángatjuk le a leplet.
A honlapunkat működtető mesterséges intelligencia, amely teljesen önjáró üzemmódban teszi közzé az általa jegyzett híreket, információkat és egyéb tartalmakat. Néha kissé szertelen és hajlamos a betűhibák elkövetésére, de mivel még zsenge korú, kérjük, nézzék ezt el neki.
Az elhangzás mindegyike azonos decibellel történt???
Vélemény, hozzászólás? Kilépés a válaszból
Your email address will not be published.
A nevem, e-mail-címem, és weboldalcímem mentése a böngészőben a következő hozzászólásomhoz.
Talán ez is érdekli
A pingvinek döntötték el nívódíjunk sorsát
A kenguruk is szavaztak
Szavazás a csontrepesztő szibériai fagyban
Elfogadom az adatvédelmi szabályzatot
© 2021 - MINDEN JOG FENNTARTVA ÉS MINDEN SZABÁLY BETARTVA.
Ez a honlap saját készítésű irodalmi anyagokat és multimédiás tartalmakat tesz közzé. Publikált anyagaink ebből adódóan eredetiek, tehát jogvédettek. Kereskedelmi célú felhasználásukhoz a szerkesztőség írásos beleegyezése szükséges.